12 
učenjaka. To sve ne stoji. Razvoj pileta n. pr. od davna je već 
točno proučen, a za shvaćanje nije baš težak. Mi ćemo nastojati, 
da taj proces čim razumljivije predo&imo, i koji si od sklonih nam 
čitatelja bude dao truda, te nam pokloni samo malo pozornosti, 
taj će lahko sve shvatiti, i imat će dobar ključ, da razumije 
embrioložki razvoj i koje druge životinje. 
Još prije nego predjemo na samu stvar, upoznat ćemo se 
malo bolje sa jajetom. Prelazeć iz vana u nutra spominjemo 
najprije vapnenu ljusku (Schale). Izpod ove odmah dolazi na 
njezinoj nutarnjoj stieni vrlo tanka kožica (Schalenhaut). Ova se 
sastoji od dva sloja, koji se na tupom polu jajeta razilaze, te 
ondje zatvaraju lećasti prostor, koji je zrakom izpunjen. Izmedju 
te kožice i žutanjka nalazi se bjelanjak (Eiweiss), koji se opet 
dieli u više slojeva razne konsistencije. Zutanjak (Dotter) obavit 
je takodjer tankom kožicom, te je i on opet dosta komplicirano 
gradjen. Ali mi ćemo o njemu spomenuti samo najbitnije, a to 
je: da se isti sastoji od dvie vrsti substancija: jedne, koja sači- 
njava skoro cieli žutanjak i druge, koja kao malena pločica na 
žutanjku pliva. Tu posliednju nazivljemo pločicom zametka, Discus 
proligerus (Keimscheibe). U ovoj pločici je mjehurić, Vescicula 
germinativa (Keimbläschen), ili Purkinjev mjehurić, kako se još 
po svom obretniku, slavnom českom fisiologu Purkinju nazivlje. 
U tom je opet mjehuriću još manji mjehurčić ili pjega, Macula 
germinativa (Wagner’scher Fleck). To bi bilo u kratko o najbit- 
nijim sastavinama jajeta. 
Spomenuti nam je umah ovdje, da se pile ne razvija iz 
cielog žutanjka, već samo iz pločice zametka, koja se može po 
tom. jer se iz nje životinja upravo stvara, tvornom substancijom 
žutanjka prozvati, za razliku od ostalog žutanjka, koji se, pošto 
služi samo za hranu već gotovom piletu, hranitbenim žutanjkom 
zove. Mi ćemo se dakle baviti samo sa tom pločicom zametka, 
te sliediti razne njezine pretvorbe. A posto se ta pločica tako 
brzo pretvara, da se svaki dan na njoj znatne promjene razabiru, 
razdielit ćemo naša opažanja na dane. 
Nu još prije, nego što kokoš na jajima sjedi, još prije, nego 
jaja snese, dogode se već sa pločicom zametka neke promjene, 
koje ćemo evo opisati. 
Dok se još jaje u kokoši nalazi, dok mu se još ni tvrda 
ljuska uhvatila nije, počimaju se već sa pločicom zametka čudno- 
